ผู้คนใช้ LinkedIn ในการหาคู่ผ่านช่องทางใด:
เรื่องนี้เป็นรายงานในสหรัฐอเมริกา ว่าได้เกิดเทรนด์ใหม่ของการนัดเดตหาคู่กันผ่าน LinkedIn แพลตฟอร์มโซเชียลสำหรับคนทำงาน ซึ่งดูแล้วฟังก์ชันในนั้นไม่น่าจะรองรับการหาคู่นัก เมื่อเทียบกับแพลตฟอร์มที่เน้นสำหรับการออกเดตหาคู่ หรือค้นหาเพื่อนใหม่โดยเฉพาะ

ข้อมูลนี้ถูกยืนยันทั้งจากคอนเทนต์ใน TikTok ที่เล่าว่ามีคน DM มาพูดคุยเรื่องตำแหน่งงาน แต่เมื่อสนทนาแล้วพบว่าเป็นวัตถุประสงค์อื่นมากกว่า หรือจะเป็นคอนเทนต์แนะนำการใช้ LinkedIn หาคู่ หรือใน Reddit ก็มีคนโพสต์ว่าทำไม LinkedIn จึงเป็นแพลตฟอร์มหาคู่ที่น่าสนใจมากกว่า

อย่างไรก็ตาม LinkedIn เองมีข้อกำหนดใช้งานที่ระบุไว้ ว่าการติดต่อในแพลตฟอร์มนี้เป็นเรื่องของการทำงานและโลกมืออาชีพเท่านั้น ไม่ใช่เพื่อการหาคู่ ทำให้ไม่มีใครรู้ว่าจริง ๆ แล้ว LinkedIn ถูกใช้เพื่อการหาคู่มากน้อยแค่ไหน

Dustin Kidd อาจารย์ด้านสังคมศาสตร์ที่ Temple University บอกว่าเรื่องนี้ไม่ใช่เรื่องที่น่าประหลาดใจ เพราะตราบที่แพลตฟอร์มโซเชียลที่สร้างมาเพื่อวัตถุประสงค์ใดเป็นหลักก็ตาม มีเครื่องมือส่งข้อความหากันโดยตรงระหว่างผู้ใช้หรือ DM ก็ย่อมมีคนใช้ช่องทางนี้เพื่อการหาคู่อยู่แล้ว (เขาบอกว่าแม้แต่ Strava ก็มีเรื่องแบบนี้) อีกทั้ง LinkedIn ยังได้แต้มต่อเพราะรูปโปรไฟล์ในนั้น ผู้ใช้งานมักลงรูปที่ดูเป็นมืออาชีพ และจริงจังมากกว่าด้วย

ผู้เชี่ยวชาญแนะนำว่าโลกของ LinkedIn นั้น ถูกวางกรอบมาให้เป็นทางการมากกว่า ฉะนั้นผู้ใช้งานควรมองโอกาสการหาคู่บนแพลตฟอร์มนี้เป็นเรื่องถัดจากการทำความรู้จักในโลกการทำงาน และไม่แสดงออกอย่างเป็นกันเองตั้งแต่ต้น ซึ่งจะดีกับทั้งตนเองและคู่สนทนา

ที่มา: Business Insider
ผ่านช่องทางเครื่องมือส่งข้อความหากันโดยตรงระหว่างผู้ใช้หรือ DM